作者：柳永
词牌/韵律：定风波

paragraphs: 伫立长堤，淡荡晚风起。
骤雨歇、极目萧疏，塞柳万株，掩映箭波千里。
走舟车向此，人人奔名竞利。
念荡子、终日驱驱，争觉乡关转迢递。
何意。
绣阁轻抛，锦字难逢，等闲度岁。
奈泛泛旅迹，厌厌病绪，迩来谙尽，宦游滋味。
此情怀、纵写香笺，凭谁与寄。
算孟光、争得知我，继日添憔悴。